Den Vest-Sjællandske Avis, 1830-04-03
For 20 Aar siden havde det fra Oldtiden af, saa berømte krigerigske Sverrig ikke fulde 2 Mill. 400,000 Jndvaanere, nu nærmer sig dets Folkemængde til et Antal af 3 Millioner. – Deres Statscommitte har anmeldt for Dem: at Sverrig var dengang betynget med 53 Mill. Gield nu ere af dem allerede 44 Mill. afbetalte. Deres aarlige Bevilgning beløb sig i Aaret 1812 til 2,650,000 Rigsdaler, men efterhaanden er den bleven næsten 1/2 Deel mindre. Deres gamle direkte Skatter ere ligeledes blevne betydelig nedsatte. Ved hiin Sessions Aabning anmeldte jeg for Dem at Banken har forøget sine metalliske Valuta med næsten en Million. Ved Slutningen af den nærværende kan jeg tilføie, at disse metalliske Fonds have i Aaret 1829 erholdet en Tilvært af over 800,000 Rdl., uden at Seddel Capitalen paa 30 Mill. er bleven forøget. Forbindelsen imellem begge Have (nemlig Gotha Canalen), har kostet Staten 5 Mill, og er nær ved at blive fuldendet. Den store Jdee tilhøre Dem allene; da den opkom saa blev den eenstemmigen antaget, endskiøndt den siden gav Anledning til forskiellige Meninger, til hvis Bielæggelse jeg ønsker mig tillykke at have bidraget. Min Administration, som var nødsaget til at standse paa sin Bane for at observere Kilden til de Hindringer, som have mødt den, burde ikke udsætte den nye opvaagnende Nationalaand og Statens unge Kræfter for uvisse Tilfælde. Den har unddraget denne Halvøe for Lidelserne af den borgerlige Uenighed og deres fordærvelige Følger. Jeg har vidst at erholde Herredømmet over Ærgierrighedens og Vaabenmagtens Tillokkelser, og at have giort begge til Bundsforvandte af Lovens Majestæt. Jeg har været mere Mægler end Monark, mere Dommer end Souverain. Jeg har bestræbt mig for igien at oprette de legislative Prærogativer uden at tabe Kongedømmets moralske Løftekraft af Øiesynet; med et Ord, jeg har opoffret alt for begge Kongerigers Enighed, og Velfærd. Giennemtrængt af Følelsen for de fælles Fornødenheder have Svenske og Norske ophørt at udgyde hinanden Blod og ødelægge hverandres Eiendom. - Jeg har bestræbt mig for at forskaffe de opvoxende Generationer de Egenskaber, uden hvilke Borgeren taber sin Energie; disse Egenskaber ere Sandhed og Retfærdighed; saalænge Scandinavien bevarer dem vil det til lige bevare sin Uafhængighed. Fra de lovmæssige Authoriteter, hvormed Regieringerne ere beklædte, udspringer Nationernes Held ligesom deres Navnes Berømmelse. – Efter at jeg havde sikkret deres politiske Rettigheder, saa vare alle mine Bestræbelser henvendte paa at holde Grundloven oprettet. Jeg har bevaret den aldeles uforkrænket; Fred og Rolighed vare Formaalene for min Omsorg; for at befæste disse hæderfulde Resultater har jeg opstillet Thronen i Midten af Nationen og betroet den til Deres Omsorg. Beskyttet af Enighedens Ægide kunne vi herefter giøre vor Lovbog fuldkomnere og lette os dens Execution ved at affatte den paa en simplere Maade. Denne Tydelighed, som saa hyppigen bliver forlangt, saavel af dem som tye hen til Domstolene, som af Dommerne selv, vil forskaffe alle Sikkerhed, og den modne Prøvelse af de Lovkyndige vil paa den næste Rigsdag kunne tiene til en Rettesnor for de Beslutninger, som skulle fattes. J Særdeleshed maae vi henvende vor Opmærksomhed paa Arveret til Eiendomme og Sikkerhed af Hypotheks=Væsenet; Creditorer, og Debitorer erholde begge en større Sikkerhed naar vore Love blive reviderede. Jeg gientager for Dem hvad jeg allerede har yttret ved en anden Leilighed, at Nationerne ofte ikke maae sammenlignes med Jndividuer, thi hine ødelæg ge ofte naar de ville forbedre formeget paa engang. Nationerne befæste deres Existence ved Tidens langsomme Gang og ved at benytte Fortidens Erfaringer. Lader os beroelige alle Jnterresser og handle saaledes, at den der lever af sit Arbeide ikke har nødig fra i Dag til i Morgen at frygte for at Midlerne til hans Underholdning skulle ophøre. Naar vor Repræsentation behøver Forbedringer, maae vi aldrig tabe af Øiesynet, at de fire Stænder have nu i 3 Aarhundreder dannet Monarkiets constituerende Grundpiller.